CELEX: 62013CN0459
Language: et
Date: 2013-08-19 00:00:00
Title: Kohtuasi C-459/13: Eelotsusetaotlus, mille on esitanud Najvyšší súd Slovenskej republiky (Slovakkia) 19. augustil 2013 — Milica Široká versus Úrad verejného zdravotníctva Slovenskej republiky

23.11.2013   
            
            
               ET
            
            
               Euroopa Liidu Teataja
            
            
               C 344/44
            
         Eelotsusetaotlus, mille on esitanud Najvyšší súd Slovenskej republiky (Slovakkia) 19. augustil 2013 — Milica Široká versus Úrad verejného zdravotníctva Slovenskej republiky
   (Kohtuasi C-459/13)
   2013/C 344/75
   Kohtumenetluse keel: slovaki
   
      Eelotsusetaotluse esitanud kohus
   
   Najvyšší súd Slovenskej republiky
   
      Põhikohtuasja pooled
   
   
      Apellant: Milica Široká
   
      Vastustaja: Úrad verejného zdravotníctva Slovenskej republiky
   
      Eelotsuse küsimused
   
   
               1.
            
            
               Kas Euroopa Liidu põhiõiguste harta artiklit 35 tuleb Euroopa õigustraditsiooniga arvestades tõlgendada nii, et iga vastava õiguse kandja võib valida, kas ta kasutab õigust ennetavale tervishoiule ja ravile või mitte, ja seda olenemata siseriiklike õigusaktide ja tavadega ettenähtud tingimustest; või välistab üldine huvi Euroopa kodanike kõrgetasemelise tervisekaitse tagamise vastu hoopis sellise valikuvõimaluse?
            
         
               2.
            
            
               Kas Euroopa Liidu toimimise lepingu artiklit 168, eeskätt selle lõiget 1 ja lõike 4 punkti c tuleb tõlgendada nii, et arvestades liidu eesmärkidega, eeskätt eesmärgiga ennetada inimeste haigusi ja kõrvaldada füüsilist ja vaimset tervist ohustavad tegurid, ei ole Euroopa kodanikul lubatud keelduda nn kohustuslikust vaktsineerimisest, kuivõrd selline käitumine toob kaasa ohu rahvatervisele?
            
         
               3.
            
            
               Kas vanemlikud õigused — Euroopa Liidu põhiõiguste harta artikli 33 mõttes, koostoimes Euroopa Liidu lepingu artikli 6 lõikega 3, mis näeb eeskätt ette liikmesriikide ühiste põhiseaduslike tavade arvessevõtmise põhimõtte — on tervisekaitse üldise huvi suhtes ülimuslikud, nii et prevaleerib vanemlik hool alaealise üle?